title: 2002/264/: Απόφαση της Εποπτεύουσας Αρχής της ΕΖΕΣ αριθ. 264/02/COL της  18ης Δεκεμβρίου 2002  σχετικά με την τριακοστή έβδομη τροποποίηση των διαδικαστικων και ουσιαστικων κανόνων στον τομέα των κρατικών ενισχύσεων με την εισαγωγή ενός νέου κεφαλαίου 22: Ενισχύσεις διάσωσης και αναδιάρθρωσης και ενισχύσεις για το κλείσιμο επιχειρήσεων στον χαλυβουργικό τομέα

text:
               10.5.2006

               EL

               Επίσημη Εφημερίδα της Ευρωπαϊκής Ένωσης

               L 123/24

      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ

   αριθ. 264/02/COL
   της 18ης Δεκεμβρίου 2002
   σχετικά με την τριακοστή έβδομη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων με την εισαγωγή ενός νέου κεφαλαίου 22: Ενισχύσεις διάσωσης και αναδιάρθρωσης και ενισχύσεις για το κλείσιμο επιχειρήσεων στον χαλυβουργικό τομέα
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο (1), και ιδίως τα άρθρα 61 και 63,
   τη συμφωνία μεταξύ των κρατών της ΕΖΕΣ σχετικά με την ίδρυση Εποπτεύουσας Αρχής και Δικαστηρίου (2), και ιδίως το άρθρο 24 και το άρθρο 1 του πρωτοκόλλου 3,
   Εκτιμώντας ότι:
   βάσει του άρθρου 24 της συμφωνίας περί εποπτείας και Δικαστηρίου, η Εποπτεύουσα Αρχή της ΕΖΕΣ θέτει σε εφαρμογή τις διατάξεις της συμφωνίας για τον ΕΟΧ σχετικά με τις κρατικές ενισχύσεις·
   σύμφωνα με το άρθρο 5 παράγραφος 2 στοιχείο β) της συμφωνίας για την Εποπτεύουσα Αρχή και το Δικαστήριο, η Εποπτεύουσα Αρχή της ΕΖΕΣ θα πρέπει να εκδίδει ανακοινώσεις και κατευθυντήριες γραμμές για θέματα που αφορούν τη συμφωνία για τον ΕΟΧ, εάν αυτό προβλέπεται ρητά από τη συμφωνία αυτή ή από τη συμφωνία περί εποπτείας και Δικαστηρίου ή εάν το κρίνει απαραίτητο η Εποπτεύουσα Αρχή ΕΖΕΣ·
   Υπενθυμίζοντας τους ουσιώδεις και διαδικαστικούς κανόνες στον τομέα των κρατικών ενισχύσεων (3) τους οποίους εξέδωσε η Εποπτεύουσα Αρχή της ΕΖΕΣ στις 19 Ιανουαρίου 1994 (4)·
   στις 7 Μαρτίου 2002 η Ευρωπαϊκή Επιτροπή εξέδωσε νέα ανακοίνωση (5) σχετικά με τις αρχές βάσει των οποίων θα αξιολογεί τις ενισχύσεις διάσωσης και αναδιάρθρωσης και τις ενισχύσεις για το κλείσιμο επιχειρήσεων στον χαλυβουργικό τομέα·
   η ανακοίνωση αυτή παρουσιάζει ενδιαφέρον και για τον Ευρωπαϊκό Οικονομικό Χώρο·
   πρέπει να εξασφαλισθεί η ομοιόμορφη εφαρμογή των κανόνων του ΕΟΧ για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο·
   σύμφωνα με το σημείο ΙΙ υπό την επικεφαλίδα «ΓΕΝΙΚΑ» στο τέλος του παραρτήματος XV της συμφωνίας για τον ΕΟΧ, η Εποπτεύουσα Αρχή της ΕΖΕΣ εκδίδει, κατόπιν διαβουλεύσεων με την Επιτροπή, πράξεις αντίστοιχες εκείνων που εκδίδονται από την Επιτροπή της ΕΚ, ούτως ώστε να διατηρούνται ίσοι όροι ανταγωνισμού·
   Αφού συμβουλεύθηκε την Ευρωπαϊκή Επιτροπή·
   Υπενθυμίζοντας ότι η Εποπτεύουσα Αρχή της ΕΖΕΣ προέβη σε διαβουλεύσεις με τα κράτη της ΕΖΕΣ στο πλαίσιο πολυμερούς σύσκεψης επί του θέματος αυτού, στις 19 Οκτωβρίου 2001,
   ΑΠΟΦΑΣΙΖΕΙ:

               1.

               Οι κατευθυντήριες γραμμές για τις κρατικές ενισχύσεις τροποποιούνται με την προσθήκη ενός νέου κεφαλαίου 22 «Ενισχύσεις διάσωσης και αναδιάρθρωσης και ενισχύσεις για το κλείσιμο επιχειρήσεων στον χαλυβουργικό τομέα», με το κείμενο που περιλαμβάνεται στο παράρτημα Ι της παρούσας απόφασης.

               2.

               Τα κράτη της ΕΖΕΣ θα ενημερωθούν με επιστολή στην οποία θα περιληφθεί αντίγραφο της απόφασης και του παραρτήματος Ι. Τα κράτη της ΕΖΕΣ καλούνται να δώσουν τη συγκατάθεσή τους για τα προτεινόμενα κατάλληλα μέτρα όπως περιγράφονται στο παράρτημα Ι, εντός 20 εργάσιμων ημερών· βλ. επίσης σημείο 22.4 του παραρτήματος Ι.

               3.

               Η Ευρωπαϊκή Επιτροπή θα ενημερωθεί, σύμφωνα με το στοιχείο δ) του πρωτοκόλλου 27 της συμφωνίας για τον ΕΟΧ, με την αποστολή αντιγράφου της παρούσας απόφασης, περιλαμβανομένου του παραρτήματος I.

               4.

               Η απόφαση, περιλαμβανομένου του παραρτήματος Ι θα δημοσιευθεί στο τμήμα ΕΟΧ και στο Συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων αφού προηγουμένως τα κράτη της ΕΖΕΣ γνωστοποιήσουν ότι συμφωνούν με τα κατάλληλα μέτρα.

               5.

               Το αυθεντικό κείμενο της απόφασης είναι στην αγγλική γλώσσα.

      Βρυξέλλες, 18 Δεκεμβρίoυ 2002.

            Για την Εποπτεύουσα Αρχή της ΕΖΕΣ

         Einar M. BULL

            Πρόεδρος

         Hannes HAFSTEIN

            Μέλος του Σώματος

      (1)  Στο εξής: συμφωνία για τον ΕΟΧ.

      (2)  Στο εξής: συμφωνία περί εποπτείας και Δικαστηρίου.

      (3)  Στο εξής: κατευθυντήριες γραμμές για τις κρατικές ενισχύσεις.

      (4)  Αρχικά δημοσιεύτηκαν στην ΕΕ L 231 της 3.9.1994, Συμπλήρωμα ΕΟΧ αριθ. 32.

      (5)  ΕΕ C 70 της 19.3.2002, σ. 8.

      ΠΑΡΑΡΤΗΜΑ

         «22.   ΕΝΙΣΧΥΣΕΙΣ ΔΙΑΣΩΣΗΣ ΚΑΙ ΑΝΑΔΙΑΡΘΡΩΣΗΣ ΚΑΙ ΕΝΙΣΧΥΣΕΙΣ ΓΙΑ ΤΟ ΚΛΕΙΣΙΜΟ ΕΠΙΧΕΙΡΗΣΕΩΝ ΣΤΟΝ ΧΑΛΥΒΟΥΡΓΙΚΟ ΤΟΜΕΑ
         22.1.   ΕΝΙΣΧΥΣΕΙΣ ΔΙΑΣΩΣΗΣ ΚΑΙ ΑΝΑΔΙΑΡΘΡΩΣΗΣ ΠΡΟΒΛΗΜΑΤΙΚΩΝ ΕΠΙΧΕΙΡΗΣΕΩΝ
         Οι ενισχύσεις διάσωσης και αναδιάρθρωσης προβληματικών επιχειρήσεων στον χαλυβουργικό τομέα όπως αυτός ορίζεται στο παράρτημα Β του πολυτομεακού πλαισίου για τις περιφερειακές ενισχύσεις για μεγάλα επενδυτικά σχέδια, δεν είναι συμβιβάσιμες με την κοινή αγορά.
         22.2.   ΕΝΙΣΧΥΣΕΙΣ ΓΙΑ ΤΟ ΚΛΕΙΣΙΜΟ ΕΠΙΧΕΙΡΗΣΕΩΝ

                     (1)

                     Οι ενισχύσεις για τη διευκόλυνση της ανάπτυξης ορισμένων οικονομικών δραστηριοτήτων μπορούν να θεωρηθούν συμβιβάσιμες με την κοινή αγορά. Οι ακόλουθες ενισχύσεις για επιχειρήσεις του χαλυβουργικού τομέα όπως αυτός ορίζεται στο παράρτημα Β του πολυτομεακού πλαισίου, μπορούν να θεωρηθούν συμβιβάσιμες με την κοινή αγορά:

                     (2)

                     ενισχύσεις σε χαλυβουργικές επιχειρήσεις για την κάλυψη των ποσών που καταβάλλουν σε εργαζόμενους που έχουν απολυθεί ή έχουν δεχτεί να συνταξιοδοτηθούν πρόωρα, εφόσον:

                                 —

                                 τα ποσά προς καταβολή προκύπτουν πράγματι από τη μερική ή ολική παύση λειτουργίας χαλυβουργικών εγκαταστάσεων που δεν έχουν ήδη ληφθεί υπόψη για τη χορήγηση ενισχύσεων,

                                 —

                                 τα εν λόγω ποσά δεν υπερβαίνουν το ύψος εκείνων που συνήθως καταβάλλονται κατ' εφαρμογή των κανόνων που ισχύουν στα κράτη της ΕΖΕΣ,
                                 και

                                 —

                                 η ενίσχυση δεν υπερβαίνει το 50 % αυτών των καταβολών·

                     (3)

                     ενισχύσεις προς τις χαλυβουργίες που παύουν οριστικά να παράγουν προϊόντα σιδήρου και χάλυβα, εφόσον:

                                 —

                                 οι επιχειρήσεις αυτές απέκτησαν νομική υπόσταση πριν από την 1η Ιανουαρίου 2002,

                                 —

                                 παρήγαγαν κανονικά προϊόντα σιδήρου και χάλυβα μέχρι την ημερομηνία κοινοποίησης της σχετικής ενίσχυσης,

                                 —

                                 δεν μετέβαλαν τη διάρθρωση της παραγωγής και των εγκαταστάσεών τους μετά την 1η Ιανουαρίου 2002,

                                 —

                                 κλείνουν και αποξηλώνουν τις εγκαταστάσεις που χρησιμοποιούνται για την παραγωγή προϊόντων σιδήρου και χάλυβα εντός έξι μηνών από την παύση της παραγωγής ή την έγκριση της ενίσχυσης από την Εποπτεύουσα Αρχή, ανάλογα με το ποιο γεγονός συμβαίνει τελευταίο,

                                 —

                                 το κλείσιμο των εγκαταστάσεών τους δεν έχει ήδη ληφθεί υπόψη για την έγκριση της ενίσχυσης,
                                 και

                                 —

                                 το ποσό της ενίσχυσης δεν υπερβαίνει την υπολειμματική λογιστική αξία των εγκαταστάσεων που πρόκειται να κλείσουν· στον υπολογισμό της αξίας αυτής δεν θα ληφθεί υπόψη το τμήμα ενδεχόμενης αναπροσαρμογής μετά την 1η Ιανουαρίου 2002 το οποίο υπερβαίνει τον εθνικό δείκτη πληθωρισμού·

                     (4)

                     ενισχύσεις που χορηγούνται σε χαλυβουργική επιχείρηση η οποία πληροί μεν τις προϋποθέσεις του σημείου 2.2.(3) αλλά ελέγχεται άμεσα ή έμμεσα από άλλη επιχείρηση, η οποία είναι επίσης χαλυβουργική επιχείρηση ή ελέγχει η ίδια άμεσα ή έμμεσα μία τέτοια επιχείρηση, μπορούν να θεωρηθούν συμβιβάσιμες με την κοινή αγορά, εφόσον:

                                 —

                                 η επιχείρηση που κλείνει αποτελούσε νομικά και πραγματικά χωριστή οντότητα στη διάρθρωση του ομίλου τουλάχιστον έξι μήνες πριν από την καταβολή της ενίσχυσης,

                                 —

                                 ανεξάρτητος ελεγκτής, εγκεκριμένος από την Εποπτεύουσα Αρχή, έχει πιστοποιήσει ότι οι λογιστικές καταστάσεις της επιχείρησης που κλείνει αποδίδουν πραγματικά και επακριβώς το ενεργητικό και το παθητικό της εν λόγω επιχείρησης,
                                 και

                                 —

                                 υπάρχει πραγματική και επαληθεύσιμη μείωση του παραγωγικού δυναμικού τέτοια που να συνεπάγεται με την πάροδο του χρόνου αισθητό όφελος για το σύνολο του τομέα, από την άποψη της μείωσης του παραγωγικού δυναμικού ως προς τα χαλυβουργικά προϊόντα που επηρεάζονται από το κλείσιμο, και τούτο για περίοδο πέντε ετών από την ημερομηνία του κλεισίματος για το οποίο χορηγείται η ενίσχυση ή από την ημερομηνία της τελευταίας καταβολής της ενίσχυσης που εγκρίθηκε σύμφωνα με το παρόν σημείο, αν αυτή είναι μεταγενέστερη. Τα κράτη της ΕΖΕΣ καλούνται να χρησιμοποιούν το έντυπο κοινοποίησης που επισυνάπτεται στο πολυτομεακό πλαίσιο (παράρτημα Ε) για την κοινοποίηση των σχεδίων ενίσχυσης δυνάμει του πλαισίου αυτού.

               22.3.   ΥΠΟΧΡΕΩΣΗ ΚΟΙΝΟΠΟΙΗΣΗΣ
         Κάθε σχέδιο ενίσχυσης για τη διάσωση και την αναδιάρθρωση προβληματικών επιχειρήσεων του χαλυβουργικού τομέα και κάθε σχέδιο για το κλείσιμο επιχειρήσεων στον τομέα αυτόν πρέπει να κοινοποιείται μεμονωμένα.
         22.4.   ΚΑΤΑΛΛΗΛΑ ΜΕΤΡΑ

                     (1)

                     Η Εποπτεύουσα Αρχή προτείνει, ως κατάλληλο μέτρο δυνάμει του άρθρου 1 παράγραφος 1 του πρωτοκόλλου 3 της συμφωνίας περί εποπτείας και Δικαστηρίου, να αποκλειστούν από το πεδίο εφαρμογής των υφιστάμενων καθεστώτων ενισχύσεων διάσωσης και αναδιάρθρωσης προβληματικών επιχειρήσεων, όπως αυτές ορίζονται από τις κατευθυντήριες γραμμές της Εποπτεύουσας Αρχής για τις κρατικές ενισχύσεις διάσωσης και αναδιάρθρωσης προβληματικών επιχειρήσεων (κεφάλαιο 16), οι ενισχύσεις προς επιχειρήσεις του χαλυβουργικού τομέα, όπως αυτός ορίζεται στο παράρτημα Β του πολυτομεακού πλαισίου, και αυτό, από 1ης Ιανουαρίου 2003.

                     (2)

                     Τα κράτη της ΕΖΕΣ καλούνται να συμφωνήσουν ρητά με τα προτεινόμενα κατάλληλα μέτρα εντός 20 εργάσιμων ημερών από την ημερομηνία της επιστολής γνωστοποίησής τους. Εάν δεν λάβει απάντηση σχετικά, η Εποπτεύουσα Αρχή θα θεωρήσει ότι το υπόψη κράτος της ΕΖΕΣ δεν συμφωνεί με τα προταθέντα μέτρα.

               22.5.   ΕΦΑΡΜΟΓΗ ΤΟΥ ΠΑΡΟΝΤΟΣ ΠΛΑΙΣΙΟΥ
         Το παρόν πλαίσιο θα τεθεί σε εφαρμογή από 1ης Ιανουαρίου 2003 και θα ισχύσει μέχρι τις 31 Δεκεμβρίου 2009.
         22.6.   ΜΗ ΚΟΙΝΟΠΟΙΗΘΕΙΣΕΣ ΚΡΑΤΙΚΕΣ ΕΝΙΣΧΥΣΕΙΣ ΠΟΥ ΧΟΡΗΓΟΥΝΤΑΙ ΣΤΗ ΧΑΛΥΒΟΥΡΓΙΑ
         Η Εποπτεύουσα Αρχή θα εξετάζει το συμβιβάσιμο με την κοινή αγορά των ενισχύσεων που χορηγήθηκαν στη χαλυβουργία χωρίς προηγούμενη έγκρισή της· η εξέταση αυτή θα γίνεται με βάση τα κριτήρια που ισχύουν κατά την ημερομηνία χορήγησης της εκάστοτε εξεταζόμενης ενίσχυσης.»


Avis juridique important

|

31982D0710

82/710/EOK: Απόφαση τής Επιτροπής τής 18ης Οκτωβρίου 1982 περί τής αποδοχής αναλήψεων υποχρεώσεων στά πλαίσια τής διαδικασίας αντιντάμπινγκ πού αφορά τίς εισαγωγές θειοφαινίου καταγωγής Ηνωμένων Πολιτειών τής Αμερικής καί περί τής περατώσεως τής διαδικασίας

Επίσημη Εφημερίδα αριθ. L 295 της 21/10/1982 σ. 0035 - 0036

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Οκτωβρίου 1982  περί της αποδοχής αναλήψεων υποχρεώσεων στα πλαίσια της διαδικασίας αντιντάμπινγκ που αφορά τις εισαγωγές θειοφαινίου καταγωγής Ηνωμένων Πολιτειών της Αμερικής και περί περατώσεως της διαδικασίας  (82/710/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί προστασίας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και ιδίως το άρθρο 10,  κατόπιν διαβουλεύσεων στα πλαίσια της Συμβουλευτικής Επιτροπής που έχει συσταθεί σύμφωνα με το άρθρο 6 του εν λόγω κανονισμού,  Εκτιμώντας:  ότι το Ευρωπαϊκό Συμβούλιο των Ομοσπονδιών Κατασκευαστών Χημικών Προϊόντων (CEFIC) υπέβαλε στην Επιτροπή καταγγελία εξ ονόματος όλων των κατασκευαστών θειοφαινίου της Κοινότητας· ότι επειδή η καταγγελία περιείχε επαρκή στοιχεία που απεδείκνυαν την ύπαρξη ντάμπινγκ όσον αφορά το ομοειδές προϊόν καταγωγής ΗΠΑ και τη ζημία που προέκυψε, η Επιτροπή ανήγγειλε, ακολούθως, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (3), την έναρξη διαδικασίας όσον αφορά τις εισαγωγές θειοφαινίου καταγωγής Ηνωμένων Πολιτειών της Αμερικής και άρχισε σχετική έρευνα σε κοινοτικό επίπεδο·  ότι η Επιτροπή ειδοποίησε επίσημα τις γνωστές ως ενδιαφερόμενες εταιρίες καθώς και τους αντιπροσώπους των ΗΠΑ·  ότι η Επιτροπή έδωσε στα άμεσα ενδιαφερόμενα μέρη την ευκαιρία να γνωστοποιήσουν εγγράφως και να αναπτύξουν προφορικά τις απόψεις τους· ότι τα ενδιαφερόμενα μέρη έκαναν χρήση αυτής της δυνατότητας·  ότι, προκειμένου να εκτιμήσει το περιθώριο ντάμπινγκ και τη ζημία, η Επιτροπή ερεύνησε και επαλήθευσε επί τόπου όλες τις πληροφορίες που έκρινε αναγκαίες και πραγματοποίησε έρευνες στις εγκαταστάσεις του μοναδικού παραγωγού και εξαγωγέα των Ηνωμένων Πολιτειών, Pennwalt Corporation, Philadelphia, Pennsylvania καθώς και στις εγκαταστάσεις του ενδιαφερόμενου κοινοτικού κατασκευαστή, Croda Synthetic Chemicals Ltd, Oldbury, Warley, Ηνωμένο Βασίλειο·  ότι η Επιτροπή επέλεξε ως περιθώριο έρευνας την περίοδο μεταξύ 1ης Ιανουαρίου και 31ης Δεκεμβρίου 1981·  ότι, προκειμένου να διαπιστώσει την ύπαρξη ντάμπινγκ, η Επιτροπή καθορίσε προκαταρκτικά την κανονική αξία βασιζόμενη στις τιμές «εξόδου από το εργοστάσιο» στις οποίες πωλούσε τα προϊόντα ο μοναδικός αμερικανός παραγωγός στην εσωτερική αγορά κατά την περίοδο στην οποία αναφέρεται η έρευνα·  ότι, όσον αφορά τις πωλήσεις εξαγωγών, οι τιμές εξαγωγής είχαν καθοριστεί βάσει των τιμών στις οποίες τα εισαγόμενα προϊόντα είχαν πωληθεί αρχικά σε ανεξάρτητο αγοραστή στην Κοινότητα κατά την περίοδο στην οποία αναφέρεται η έρευνα, δεδομένου ότι ο εξαγωγέας και ο εισαγωγέας είχαν συμβληθεί·  ότι κατά τον καθορισμό της τιμής εξαγωγής, ελήφθησαν υπόψη όλα τα έξοδα που ανέκυψαν στο διάστημα μεταξύ της εισαγωγής και μεταπωλήσεως, συμπεριλαμβανομένων των δασμών και των φόρων, καθώς και ένα εύλογο περιθώριο κέρδους· η Επιτροπή έλαβε, επίσης, υπόψη της, όπου έκρινε απαραίτητο, τις διαφορές που επιδρούν στη δυνατότητα συγκρίσεως των τιμών και αφορούν το κόστος μεταφοράς και τους όρους πληρωμής·  ότι η σύγκριση μεταξύ της κανονικής αξίας και της καθορισθείσας τιμής εξαγωγής υπέδειξε ότι το περιθώριο ντάμπινγκ παρουσίαζε μεγάλες διακυμάνσεις ενώ το σταθμισμένο μέσο περιθώριο ντάμπινγκ ήταν ίσο με 83 % το 1981·  ότι όσον αφορά τη ζημία που προκλήθηκε στη βιομηχανία της Κοινότητας, η Επιτροπή έλαβε εμπιστευτικές πληροφορίες από τις ενδιαφερόμενες εταιρίες που αποτελούν τους δύο αποκλειστικούς προμηθευτές της κοινοτικής αγοράς, οι οποίες αν δημοσιευθούν, έστω και σε συνοπτική μορφή, είναι δυνατόν να επιδράσουν πολύ αρνητικά σε αυτές τις εταιρίες·  ότι η εξέταση αυτών των πληροφοριών από την Επιτροπή έδειξε ότι οι εισαγωγές θειοφαινίου από τις ΗΠΑ διοχετεύονταν, κυρίως, στη γαλλική αγορά στην οποία ο αμερικανός παραγωγός είχε καταλάβει δεσπόζουσα θέση·  ότι οι εισαγωγές θειοφαινίου παρουσίαζαν μεγάλες διακυμάνσεις από χρόνο σε χρόνο εξαιτίας της διακυμάνσεως της ζητήσεως του προϊόντος αυτού·  ότι το τμήμα της αγοράς που κάλυπτε το θειοφαίνιο καταγωγής ΗΠΑ αυξήθηκε σημαντικά μεταξύ του 1978 και του 1980· ότι ο κοινοτικός παραγωγός ανακατέλαβε τμήμα της αγοράς το 1981 αφού ευθυγράμμισε τις τιμές του με τις τιμές των προϊόντων που αποτελούν αντικείμενο ντάμπινγκ·  ότι κατά την περίοδο 1979 μέχρι 1981 οι τιμές προσφοράς προς πώληση και οι τιμές πωλήσεως των εισαγωγών που αποτελούσαν αντικείμενο ντάμπινγκ οδήγησε σε συμπίεση των τιμών του κοινοτικού παραγωγού, γεγονός το οποίο επέδρασε πολύ αρνητικά στην οικονομική αποδοτικότητά του·  ότι η Επιτροπή εξέτασε αν η ζημία προκλήθηκε από άλλους παράγοντες, όπως οι διακυμάνσεις της ζητήσεως και η πλεονάζουσα παραγωγική ικανότητα της κοινοτικής βιομηχανίας·  ότι, αν και οι παράγοντες αυτοί επηρέασαν τον κοινοτικό παραγωγό, η κατάσταση επιδεινώθηκε σημαντικά λόγω της πιέσεως που άσκησαν οι εισαγωγές από τις ΗΠΑ και των μειωμένων τιμών προσφοράς προς πώληση στην Κοινότητα·  ότι, κατά συνέπεια, η Επιτροπή κατέληξε στο συμπέρασμα ότι οι εισαγωγές θειοφαινίου καταγωγής ΗΠΑ που αποτελούσαν αντικείμενο ντάμπινγκ, αν εξεταστούν μεμονωμένα, προκάλεσαν ζημία στη σχετική κοινοτική βιομηχανία·  οτι,, πριν από την έρευνα, η Pennwalt Corporation αναθεώρησε και προσάρμοσε τις τιμές της ώστε να λαμβάνονται υπόψη ταχύτερα οι διακυμάνσεις των ισοτιμιών μεταξύ του δολαρίου ΗΠΑ και των κοινοτικών νομισμάτων και ότι, επιπλέον, αφού ενημερώθηκε σχετικά με τα βασικά πορίσματα της έρευνας πρότεινε ανάληψη υποχρεώσεως· ότι η Επιτροπή, έχοντας υπόψη το γεγονός ότι κατά το 1982 και μέχρι σήμερα τουλάχιστον δεν πραγματοποιήθηκαν εισαγωγές, πιστεύει ότι αυτή η ανάληψη υποχρεώσεως θα εμποδίσει την εκ νέου πρόκληση ζημίας και κρίνει ότι πρέπει να γίνει αποδεκτή·  ότι η Συμβουλευτική Επιτροπή, που συστάθηκε βάσει του άρθρου 6 του κανονισμού (ΕΟΚ) αριθ. 3017/79 του Συμβουλίου, δεν προέβαλε αντιρρήσεις,  ΑΠΟΦΑΣΙΖΕΙ:  Άρθρο 1  Η Επιτροπή αποδέχεται την ανάληψη υποχρεώσεως που προτάθηκε από την Pennwalt Corporation στα πλαίσια της διαδικασίας αντιντάμπινγκ που αφορά τις εισαγωγές θειοφαινίου καταγωγής Ηνωμένων Πολιτειών Αμερικής.  Άρθρο 2  Περατώνεται η διαδικασία αντιντάμπινγκ που αφορά τις εισαγωγές θειοφαινίου καταγωγής Ηνωμένων Πολιτειών Αμερικής.  Έγινε στις Βρυξέλλες, στις 18 Οκτωβρίου 1982.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. C 122 της 13. 5. 1982, σ. 5.


Avis juridique important

|

31980D1077

80/1077/ΕΟΚ : Απόφαση του Συμβουλίου, της 17ης Νοεμβρίου 1980, περί αντικατάστασης ενός αναπληρωματικού μέλους του Διοικητικού Συμβουλίου του Ευρωπαϊκού Ιδρύματος για την βελτίωση των συνθηκών ζωής και εργασίας

Επίσημη Εφημερίδα αριθ. L 316 της 25/11/1980 σ. 0013

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Απόφαση (ΕΕ) 2016/1512 του Ευρωπαϊκού Κοινοβουλίου, της 28ης Απριλίου 2016, σχετικά με το κλείσιμο των λογαριασμών του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/228

         ΑΠΌΦΑΣΗ (ΕΕ) 2016/1512 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με το κλείσιμο των λογαριασμών του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2014, που συνοδεύεται από την απάντηση του Κέντρου (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου με ημερομηνία 12 Φεβρουαρίου 2016 σχετικά με τη χορήγηση απαλλαγής στο Κέντρο όσον αφορά την εκτέλεση του προϋπολογισμού για το οικονομικό έτος 2014 (05584/2016 – C8-0075/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 851/2004 του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την ίδρυση του Ευρωπαϊκού Κέντρου Πρόληψης και Ελέγχου Νόσων (4), και ιδίως το άρθρο 23,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπή Περιβάλλοντος, Δημόσιας Υγείας και Ασφάλειας των Τροφίμων (A8-0103/2016),

               1.

               διαπιστώνει ότι οι οριστικοί ετήσιοι λογαριασμοί του Ευρωπαϊκού Κέντρου Πρόληψης και Ελέγχου Νόσων αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2014·

               3.

               αναθέτει στον Πρόεδρό του να διαβιβάσει την παρούσα απόφαση στη διευθύντρια του Ευρωπαϊκού Κέντρου Πρόληψης και Ελέγχου Νόσων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 122.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 142 της 30.4.2004, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


Avis juridique important

|

32001D0514

2001/514/ΔΕΥ: Απόφαση του Συμβουλίου, της 28ης Ιουνίου 2001, για τη θέσπιση της δεύτερης φάσης του προγράμματος ενθάρρυνσης, ανταλλαγών, κατάρτισης και συνεργασίας που απευθύνεται στα πρόσωπα που είναι υπεύθυνα για την καταπολέμηση της εμπορίας ανθρώπων και της σεξουαλικής εκμετάλλευσης των παιδιών (STOP II)

Επίσημη Εφημερίδα αριθ. L 186 της 07/07/2001 σ. 0007 - 0010

Απόφαση του Συμβουλίουτης 28ης Ιουνίου 2001για τη θέσπιση της δεύτερης φάσης του προγράμματος ενθάρρυνσης, ανταλλαγών, κατάρτισης και συνεργασίας που απευθύνεται στα πρόσωπα που είναι υπεύθυνα για την καταπολέμηση της εμπορίας ανθρώπων και της σεξουαλικής εκμετάλλευσης των παιδιών (STOP II)(2001/514/ΔΕΥ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 30 παράγραφος 1, το άρθρο 31, και το άρθρο 34 παράγραφος 2 στοιχείο γ),την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Το άρθρο 29 της συνθήκης για την Ευρωπαϊκή Ένωση ορίζει ότι στόχος της Ένωσης είναι η εξασφάλιση στους πολίτες υψηλού επιπέδου προστασίας εντός ενός χώρου ελευθερίας, ασφάλειας και δικαιοσύνης, με την ανάπτυξη κοινής δράσης μεταξύ των κρατών μελών στον τομέα της αστυνομικής και δικαστικής συνεργασίας σε ποινικές υποθέσεις και ότι ο στόχος αυτός θα επιτευχθεί με την πρόληψη και την καταπολέμηση της εμπορίας ανθρώπων και της σεξουαλικής εκμετάλλευσης των παιδιών.(2) Σύμφωνα με τα συμπεράσματα του Ευρωπαϊκού Συμβουλίου του Τάμπερε, πρέπει να ληφθούν μέτρα κατά της εμπορίας ανθρώπων και της σεξουαλικής εκμετάλλευσης των παιδιών.(3) Λόγω της φύσεως των θεμάτων που τίθενται είναι ουσιαστικό να υπάρχει συντονισμένη και πολυτομεακή προσέγγιση στην οποία θα συμμετέχουν οι διάφοροι υπεύθυνοι για την καταπολέμηση των εγκλημάτων αυτών σε επίπεδο Ευρωπαϊκής Ένωσης. Η δημιουργία ενός πλαισίου προγραμμάτων κατάρτισης, ενημέρωσης, μελετών και ανταλλαγών για τα πρόσωπα που είναι υπεύθυνα για την καταπολέμηση της εμπορίας ανθρώπων και της σεξουαλικής εκμετάλλευσης των παιδιών υπό οποιαδήποτε μορφή ενδέχεται να αυξήσει την αποτελεσματικότητα της πρόληψης και της καταστολής αυτών των φαινομένων.(4) Λόγω της διεθνούς διάστασης που έχει η εμπορία ανθρώπων και η σεξουαλική εκμετάλλευση των παιδιών, είναι σημαντικό το φαινόμενο αυτό να αντιμετωπιστεί σε όλα τα στάδια της αλυσίδας, δηλαδή στο επίπεδο αυτών που στρατολογούν, μεταφέρουν και εκμεταλλεύονται τα θύματα, των λοιπών μεσαζόντων όσο και των πελατών.(5) Το πρόγραμμα STOP, το οποίο θεσπίστηκε με την κοινή δράση 96/700/ΔΕΥ του Συμβουλίου, της 29ης Νοεμβρίου 1996(3), για την κατάρτιση προγραμμάτων ενθάρρυνσης και ανταλλαγών μεταξύ των υπευθύνων για την καταπολέμηση της εμπορίας ανθρώπων και της σεξουαλικής εκμετάλλευσης παιδιών, συνέβαλε στην αύξηση της ευαισθητοποίησης εντός της Ευρωπαϊκής Ένωσης και σε ενίσχυση της συνεργασίας μεταξύ των προσώπων που είναι υπεύθυνα στα κράτη μέλη για την καταπολέμηση της εμπορίας ανθρώπων και της σεξουαλικής εκμετάλλευσης παιδιών.(6) Το πρόγραμμα STOP έχει καταστήσει σαφές ότι οι στόχοι της Ευρωπαϊκής Ένωσης όσον αφορά την καταπολέμηση της εμπορίας ανθρώπων και της σεξουαλικής εκμετάλλευσης των παιδιών επιτυγχάνονται αποτελεσματικότερα σε ευρωπαϊκό επίπεδο από ό,τι σε επίπεδο μεμονωμένων κρατών μελών, λόγω της ανταλλαγής εμπειριών, των οικονομιών κλίμακας και των σωρευτικών αποτελεσμάτων των αναλαμβανόμενων δράσεων.(7) Η παράταση του παρόντος προγράμματος, που προβλέπεται ρητά στην κοινή δράση 96/700/ΔΕΥ και ζητήθηκε συγκεκριμένα από το Ευρωπαϊκό Κοινοβούλιο στο ψήφισμά του της 19ης Μαΐου 2000, με τίτλο "Περαιτέρω ενέργειες στην καταπολέμηση της σωματεμπορίας γυναικών", θα επιτρέψει την περαιτέρω βελτίωση αυτής της συνεργασίας.(8) Είναι σκόπιμο να εξασφαλιστεί η συνέχεια των σχεδίων που υποστηρίζονται από το πρόγραμμα και να παραταθεί το πρόγραμμα για μία δεύτερη διετία.(9) Οι δραστηριότητες του προγράμματος πρέπει να συνδεθούν με αυτές που πραγματοποιούνται στο πλαίσιο του προγράμματος DAPHNE για την καταπολέμηση της βίας κατά των παιδιών, των εφήβων και των γυναικών.(10) Είναι αναγκαίο να αναληφθεί δράση σε κοινοτικό επίπεδο για να εξασφαλισθεί ο συντονισμός των σχεδίων και να διευκολυνθεί η οργάνωση σε δίκτυα των φορέων υλοποίησης, με παράλληλη τήρηση της αρχής της επικουρικότητας.(11) Το πρόγραμμα STOP πρέπει να γίνει πιο προσιτό στις υποψήφιες για ένταξη χώρες διευκολύνοντας τη συμμετοχή τους στα σχέδια που στηρίζονται από αυτό.(12) Τα μέτρα που απαιτούνται για την εφαρμογή της παρούσας απόφασης πρέπει να θεσπισθούν με τη διαδικασία της παρούσας απόφασης.(13) Στην παρούσα απόφαση περιλαμβάνεται ποσό δημοσιονομικής αναφοράς, κατά την έννοια του σημείου 34 της διοργανικής συμφωνίας της 6ης Μαΐου 1999, μεταξύ Ευρωπαϊκού Κοινοβουλίου, Συμβουλίου και Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού(4), για τη συνολική διάρκεια του προγράμματος, χωρίς εξ αυτού να θίγονται οι εξουσίες της αρμόδιας για τον προϋπολογισμό αρχής όπως ορίζονται στην συνθήκη ΕΚ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Θέσπιση του προγράμματος1. Με την παρούσα απόφαση θεσπίζεται η δεύτερη φάση του προγράμματος ενθάρρυνσης και ανταλλαγών, κατάρτισης και συνεργασίας που απευθύνεται στα πρόσωπα που είναι υπεύθυνα για την καταπολέμηση της εμπορίας ανθρώπων και της σεξουαλικής εκμετάλλευσης των παιδιών ("STOP"), που θεσπίσθηκε με την κοινή δράση 96/700/ΔΕΥ.2. Το πρόγραμμα παρατείνεται για την περίοδο από την 1η Ιανουαρίου 2001 έως τις 31 Δεκεμβρίου 2002.Άρθρο 2Στόχοι του προγράμματος1. Το πρόγραμμα συμβάλλει στο γενικότερο στόχο της εξασφάλισης στους πολίτες υψηλού επιπέδου προστασίας, εντός ενός χώρου ελευθερίας, ασφάλειας και δικαιοσύνης. Στο πλαίσιο αυτό, αποσκοπεί στην πρόληψη και καταπολέμηση της εμπορίας ανθρώπων και κάθε μορφής σεξουαλικής εκμετάλλευσης των παιδιών, περιλαμβανομένης της παιδοπορνογραφίας και των συνδεόμενων μ' αυτήν πράξεων βίας, και στην παροχή βοήθειας στα θύματα αυτών των εγκληματικών δραστηριοτήτων. Eιδικóτεροι στόχοι του προγράμματος είναι:α) να αναπτυχθεί, να εφαρμοσθεί και να αξιολογηθεί μια ευρωπαϊκή πολιτική στον τομέα αυτό,β) να προωθηθεί και να ενισχυθεί η οργάνωση σε δίκτυα και οι πρακτικές μορφές συνεργασίας, όπως ανταλλαγή και διάδοση πληροφοριών, εμπειριών και βέλτιστων πρακτικών, βελτίωση και προσαρμογή της κατάρτισης, καθώς και η επιστημονική και τεχνική έρευνα,γ) να δοθεί ιδιαίτερη προσοχή στη συμμετοχή των ενδιαφερόμενων δημόσιων ή ιδιωτικών οργανισμών, ιδρυμάτων ή ενώσεων των υποψήφιων για ένταξη χωρών στα σχέδια που αναπτύσσονται βάσει του παρόντος προγράμματος,δ) να προωθηθεί η συνεργασία με τις τρίτες χώρες και τους αρμόδιους περιφερειακούς και διεθνείς οργανισμούς.2. Οι υποψήφιες προς ένταξη χώρες μπορούν να συμμετέχουν στα σχέδια προκειμένου να εξοικειωθούν με το κεκτημένο της Ένωσης στον τομέα αυτό και να προετοιμαστούν για την ένταξή τους. Άλλες τρίτες χώρες μπορούν επίσης να συμμετάσχουν εφόσον αυτό εξυπηρετεί τους στόχους των σχεδίων.Άρθρο 3Πρόσβαση στο πρόγραμμα1. Στο πλαίσιο του προγράμματος συγχρηματοδοτούνται τα σχέδια που υποβάλλουν όλοι οι δημόσιοι ή ιδιωτικοί οργανισμοί, ιδρύματα ή ενώσεις των κρατών μελών της Ευρωπαϊκής Ένωσης που ασχολούνται με την παροχή βοήθειας στα θύματα, την πρόληψη και την καταπολέμηση της εμπορίας ανθρώπων και της σεξουαλικής εκμετάλλευσης των παιδιών.2. Το πρόγραμμα απευθύνεται στα πρόσωπα που είναι επιφορτισμένα με την παροχή βοήθειας στα θύματα, την πρόληψη και την καταπολέμηση της εμπορίας ανθρώπων και της σεξουαλικής εκμετάλλευσης των παιδιών, όπως δικαστές, εισαγγελείς, αρχές επιβολής του νόμου, δημόσιες αρχές μετανάστευσης και κοινωνικών υπηρεσιών, ερευνητές και αντιπρόσωποι μη κερδοσκοπικών ενώσεων.3. Για να είναι επιλέξιμα προς συγχρηματοδότηση, τα σχέδια πρέπει να εφαρμόζονται μεταξύ τουλάχιστον τριών κρατών μελών ή δύο κρατών μελών και μιας υποψήφιας χώρας και να εξυπηρετούν τους στόχους που αναφέρονται στο άρθρο 2.4. Στο πλαίσιο του προγράμματος μπορεί επίσης να χρηματοδοτηθούν:α) ειδικά σχέδια των κρατών μελών που παρουσιάζουν ιδιαίτερο ενδιαφέρον σε σχέση με τις προτεραιότητες του προγράμματος ή τη συνεργασία με τις υποψήφιες προς ένταξη χώρες·β) συμπληρωματικά μέτρα των κρατών μελών, όπως σεμινάρια, συσκέψεις εμπειρογνωμόνων ή άλλες δραστηριότητες για τη διάδοση των πληροφοριών που προκύπτουν στο πλαίσιο του προγράμματος.Άρθρο 4Δραστηριότητες του προγράμματοςΤο πρόγραμμα περιλαμβάνει τις ακόλουθες μορφές δραστηριοτήτων:α) κατάρτιση,β) ανταλλαγές και πρακτικές ασκήσεις,γ) μελέτες και έρευνες,δ) συναντήσεις και σεμινάρια,ε) διάδοση των αποτελεσμάτων που προκύπτουν στο πλαίσιο του προγράμματος.Άρθρο 5Χρηματοδότηση του προγράμματος1. Το ποσό δημοσιονομικής αναφοράς για την εφαρμογή του παρόντος προγράμματος κατά την περίοδο 2001/02 ανέρχεται σε 4 εκατομμύρια ευρώ.2. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.3. Η συγχρηματοδότηση ενός σχεδίου από το πρόγραμμα αποκλείει κάθε άλλη χρηματοδότηση μέσω άλλου προγράμματος που χρηματοδοτείται από τον γενικό προϋπολογισμό της Ευρωπαϊκής Ένωσης.4. Οι αποφάσεις χρηματοδότησης οδηγούν στη σύναψη συμβάσεων χρηματοδότησης μεταξύ της Επιτροπής και των διοργανωτών. Οι εν λόγω αποφάσεις και συμβάσεις υπόκεινται στο δημοσιονομικό έλεγχο της Επιτροπής και τους ελέγχους του Ελεγκτικού Συνεδρίου.5. Η χρηματοδοτική παρέμβαση από τον κοινοτικό προϋπολογισμό δεν μπορεί να υπερβαίνει το 70 % του συνολικού κόστους του σχεδίου.6. Ωστόσο, τα ειδικά σχέδια και τα συμπληρωματικά μέτρα που αναφέρονται στο άρθρο 3 παράγραφος 4 μπορούν να χρηματοδοτηθούν κατά 100 %, εντός του ορίου του 10 % του ετήσιου συνολικού ποσού που διατίθεται στο πρόγραμμα για τα ειδικά σχέδια δυνάμει του άρθρου 3 παράγραφος 4 στοιχείο α), και του 5 % για τα συμπληρωματικά μέτρα δυνάμει του άρθρου 3 παράγραφος 4 στοιχείο β).Άρθρο 6Εφαρμογή του προγράμματος1. Η Επιτροπή είναι υπεύθυνη για τη διαχείριση και την εφαρμογή του προγράμματος, σε συνεργασία με τα κράτη μέλη.2. Η Επιτροπή διαχειρίζεται το πρόγραμμα σύμφωνα με το δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων.3. Για την εφαρμογή του προγράμματος, η Επιτροπή:α) εκπονεί ετήσιο πρόγραμμα εργασίας που περιλαμβάνει ειδικούς στόχους, θέματα που παρουσιάζουν προτεραιότητα και, κατά περίπτωση, κατάλογο ειδικών σχεδίων και συμπληρωματικών μέτρων,β) αξιολογεί και επιλέγει τα σχέδια που υποβάλλουν οι διοργανωτές που αναφέρονται στο άρθρο 3.4. Η Επιτροπή υποβάλλει στην επιτροπή του άρθρου 7 τα σχέδια μέτρων που πρέπει να ληφθούν για την εκτέλεση του προγράμματος εγκαίρως ούτως ώστε τα κράτη μέλη να είναι σε θέση να τα εξετάσουν. Η εξέταση των σχεδίων που υποβάλλουν οι διοργανωτές πραγματοποιείται σύμφωνα με τη διαδικασία της συμβουλευτικής επιτροπής του άρθρου 8. Η εξέταση του ετήσιου προγράμματος εργασίας, των ειδικών σχεδίων και των συμπληρωματικών μέτρων πραγματοποιείται σύμφωνα με τη διαδικασία της διαχειριστικής επιτροπής του άρθρου 9.5. Εφόσον είναι συμβατά με τις σχετικές πολιτικές, η Επιτροπή αξιολογεί και επιλέγει τα σχέδια που υποβάλλουν οι διοργανωτές με βάση τα ακόλουθα κριτήρια:α) εναρμόνιση προς τους στόχους του προγράμματος,β) ευρωπαϊκή διάσταση του σχεδίου και δυνατότητα πρόσβασης των υποψήφιων χωρών,γ) συμβατότητα προς τις εργασίες που έχουν αναληφθεί ή προβλέπονται στο πλαίσιο των πολιτικών προτεραιοτήτων της Ευρωπαϊκής Ένωσης στον τομέα της δικαιοσύνης και των εσωτερικών υποθέσεων, και ιδίως όσον αφορά την αστυνομική και δικαστική συνεργασία σε ποινικές υποθέσεις,δ) συμπληρωματικότητα με άλλα προηγούμενα, τρέχοντα ή μελλοντικά σχέδια συνεργασίας,ε) ικανότητα του διοργανωτή να εφαρμόσει το σχέδιο,στ) πολυτομεακός χαρακτήρας του σχεδίου,ζ) η ίδια η ποιότητα του σχεδίου από πλευράς σύλληψης, διοργάνωσης, παρουσίασης και αναμενόμενων αποτελεσμάτων,η) ποσό της επιχορήγησης που ζητείται από το πρόγραμμα και αντιστοιχία με τα αναμενόμενα αποτελέσματα,θ) αντίκτυπος των αναμενόμενων αποτελεσμάτων στους στόχους του προγράμματος.Στα κριτήρια αυτά θα δοθεί προτεραιότητα στα πλαίσια του ετησίου προγράμματος εργασίας.Άρθρο 7Επιτροπή1. Η Επιτροπή επικουρείται από επιτροπή, ονομαζόμενη "επιτροπή STOP ΙΙ", την οποία αποτελούν εκπρόσωποι των κρατών μελών και της οποίας προεδρεύει ο αντιπρόσωπος της Επιτροπής.2. Η επιτροπή θεσπίζει τον εσωτερικό της κανονισμό μετά από πρόταση του προέδρου της βάσει των πρότυπων κανόνων διαδικασίας που έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων.3. Η Επιτροπή μπορεί να καλέσει τους αντιπροσώπους των υποψήφιων για ένταξη χωρών στις ενημερωτικές συναντήσεις που γίνονται μετά τις συνεδριάσεις της επιτροπής.Άρθρο 8Διαδικασία της συμβουλευτικής επιτροπής1. Στις περιπτώσεις που γίνεται μνεία του παρόντος άρθρου, η Επιτροπή επικουρείται από συμβουλευτική επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της επί του σχεδίου αυτού εντός προθεσμίας που μπορεί να ορίσει ο πρόεδρος ανάλογα με το επείγον του θέματος, προβαίνοντας ενδεχομένως σε ψηφοφορία.3. Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.4. Η Επιτροπή λαμβάνει ιδιαίτερα υπόψη τη γνώμη της επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.Άρθρο 9Διαδικασία της διαχειριστικής επιτροπής1. Στις περιπτώσεις που γίνεται μνεία του παρόντος άρθρου, η Επιτροπή επικουρείται από διαχειριστική επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της επί του σχεδίου αυτού εντός προθεσμίας που μπορεί να ορίσει ο πρόεδρος ανάλογα με το επείγον του θέματος. Η γνώμη δίδεται με την πλειοψηφία που προβλέπεται από το άρθρο 205 παράγραφος 2 της συνθήκης για την ίδρυση της Ευρωπαϊκής Κοινότητας στην περίπτωση αποφάσεων τις οποίες καλείται να εγκρίνει το Συμβούλιο μετά από πρόταση της Επιτροπής. Οι ψήφοι των αντιπροσώπων των κρατών μελών στην επιτροπή σταθμίζονται με τον τρόπο που ορίζεται από το άρθρο εκείνο. Ο πρόεδρος δεν λαμβάνει μέρος στην ψηφοφορία.3. Η Επιτροπή εγκρίνει μέτρα που εφαρμόζονται αμέσως. Εντούτοις, αν τα μέτρα αυτά δεν είναι σύμφωνα με τη γνώμη που διατύπωσε η επιτροπή, τα εγκριθέντα μέτρα ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή μπορεί να αναβάλει την εφαρμογή των μέτρων που αποφάσισε για περίοδο τριών μηνών από την ημερομηνία της κοινοποίησης.4. Το Συμβούλιο μπορεί, με ειδική πλειοψηφία, να λάβει διαφορετική απόφαση εντός της προθεσμίας που προβλέπεται από την παράγραφο 3.Άρθρο 10Αξιολόγηση1. Η Επιτροπή αξιολογεί κάθε χρόνο τις δράσεις εφαρμογής του προγράμματος του προηγούμενου έτους. Τα αποτελέσματα της αξιολόγησης υποβάλλονται στην επιτροπή.2. Η Επιτροπή υποβάλλει κάθε χρόνο έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή του προγράμματος. Η πρώτη έκθεση θα υποβληθεί πριν από τις 31 Ιουλίου 2002.Άρθρο 11Έναρξη ισχύοςΗ παρούσα απόφαση παράγει αποτελέσματα την ημέρα της δημοσίευσής της στην Επίσημη Εφημερίδα.Εφαρμόζεται έως τις 31 Δεκεμβρίου 2002.Λουξεμβούργο, 28 Ιουνίου 2001.Για το ΣυμβούλιοΟ ΠρόεδροςB. Rosengren(1) ΕΕ C 96 E της 27.3.2001, σ. 342.(2) Γνώμη που διατυπώθηκε στις 5 Απριλίου 2001 (δεν δημοσιεύθηκε ακόμη στην Επίσημη Εφημερίδα).(3) ΕΕ L 322 της 12.12.1996, σ. 7.(4) ΕΕ C 172 της 18.6.1999, σ. 1.


title: Απόφαση (ΚΕΠΠΑ) 2015/2276 του Συμβουλίου, της 7ης Δεκεμβρίου 2015, για την τροποποίηση και παράταση της απόφασης 2013/233/ΚΕΠΠΑ σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya)

text:
               8.12.2015

               EL

               Επίσημη Εφημερίδα της Ευρωπαϊκής Ένωσης

               L 322/51

         ΑΠΌΦΑΣΗ (ΚΕΠΠΑ) 2015/2276 ΤΟΥ ΣΥΜΒΟΥΛΊΟΥ
   της 7ης Δεκεμβρίου 2015
   για την τροποποίηση και παράταση της απόφασης 2013/233/ΚΕΠΠΑ σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 22 Μαΐου 2013, το Συμβούλιο εξέδωσε την απόφαση 2013/233/ΚΕΠΠΑ (1) σχετικά με τη σύσταση αποστολής συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya).

               (2)

               Στις 21 Μαΐου 2015, το Συμβούλιο εξέδωσε την απόφαση (ΚΕΠΠΑ) 2015/800 (2) για την τροποποίηση και παράταση της απόφασης 2013/233/ΚΕΠΠΑ, με την οποία συγκεκριμένα παρατείνεται η EUBAM Libya έως τις 21 Νοεμβρίου 2015 και προβλέπεται ποσό δημοσιονομικής αναφοράς για την ίδια περίοδο.

               (3)

               Η EUBAM Libya θα πρέπει να παραταθεί για περαιτέρω χρονικό διάστημα τριών μηνών, έως τις 21 Φεβρουαρίου 2016.

               (4)

               Η απόφαση 2013/233/ΚΕΠΠΑ θα πρέπει να τροποποιηθεί αναλόγως.

               (5)

               Η EUBAM Libya θα διεξαχθεί υπό συνθήκες οι οποίες ενδέχεται να επιδεινωθούν και θα μπορούσαν να παρεμποδίσουν την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2013/233/ΚΕΠΠΑ του Συμβουλίου τροποποιείται ως εξής:

               1)

               Στο άρθρο 13, η παράγραφος 1 αντικαθίσταται από το ακόλουθο κείμενο:
               «1.   Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUBAM Libya για την περίοδο από τις 22 Μαΐου 2013 έως τις 21 Μαΐου 2014 ανέρχεται σε 30 300 000 ευρώ.
               Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUBAM Libya για την περίοδο από τις 22 Μαΐου 2014 έως τις 21 Φεβρουαρίου 2016 ανέρχεται σε 26 200 000 ευρώ.».

               2)

               Στο άρθρο 16, η δεύτερη παράγραφος αντικαθίσταται από το ακόλουθο κείμενο:
               «Εφαρμόζεται μέχρι τις 21 Φεβρουαρίου 2016.».

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από τις 22 Νοεμβρίου 2015.

      Βρυξέλλες, 7 Δεκεμβρίου 2015.

            Για το Συμβούλιο

            Η Πρόεδρος

         C. CAHEN

      (1)  Απόφαση 2013/233/ΚΕΠΠΑ του Συμβουλίου, της 22ας Μαΐου 2013, σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (ΕΕ L 138 της 24.5.2013, σ. 15).

      (2)  Απόφαση (ΚΕΠΠΑ) 2015/800 του Συμβουλίου, της 21ης Μαΐου 2015, για την τροποποίηση και παράταση της απόφασης 2013/233/ΚΕΠΠΑ σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (ΕΕ L 127 της 22.5.2015, σ. 22).


Avis juridique important

|

31983Y1102(03)

Διοικητική Επιτροπή των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων: Απόφαση αριθ. 119 της 24ης Φεβρουαρίου 1983 περί της ερμηνείας των άρθρων 76 και 79 παράγραφος 3 του κανονισμού (ΕΟΚ) αριθ. 1408/71, καθώς επίσης και του άρθρου 10 παράγραφος 1 του κανονισμού (ΕΟΚ) αριθ. 574/72 σχετικά με τη σώρευση οικογενειακών παροχών ή επιδομάτων

Επίσημη Εφημερίδα αριθ. C 295 της 02/11/1983 σ. 0003 - 0004 Ισπανική ειδική έκδοση: Κεφάλαιο 05 τόμος 4 σ. 0033  Πορτογαλική ειδική έκδοση : Κεφάλαιο 05 τόμος 4 σ. 0033

ΑΠΟΦΑΣΗ αριθ. 119 της 24ης Φεβρουαρίου 1983 περί της  ερμηνείας των άρθρων 76 και 79 παράγραφος 3 του κανονισμού (ΕΟΚ)  αριθ. 1408/71, καθώς επίσης και του άρθρου 10 παράγραφος 1 του  κανονισμού (ΕΟΚ) αριθ. 574/72 σχετικά με τη σώρευση οικογενειακών  παροχών ή επιδομάτων Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΡΩΠΑΪΚΩΝ ΚΟΙΝΟΤΗΤΩΝ  ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,Έχοντας  υπόψη:το άρθρο 81 εδάφιο α) του κανονισμού (ΕΟΚ) αριθ. 1408/71 του  Συμβουλίου της 14ης Ιουνίου 1971, κατά το οποίο η Διοικητική Επιτροπή  είναι επιφορτισμένη να χειρίζεται όλα τα θέματα ερμηνείας που  απορρέουν από τις διατάξεις του κανονισμού (ΕΟΚ) αριθ. 1408/71 και  των μεταγενέστερων κανονισμών,Εκτιμώντας:ότι είναι σκόπιμο να  καταστεί γνωστή η έκταση εφαρμογής της έκφρασης «οικογενειακές  παροχές ή επιδόματα» που οφείλονται «λόγω της ασκήσεως μιας  επαγγελματικής δραστηριότητας», που αναφέρεται στα άρθρα 76 και 79  παράγραφος 3 του κανονισμού (ΕΟΚ) αριθ. 1408/71 ότι αν κατά τη  διάρκεια της αυτής περιόδου οφείλονται οικογενειακές παροχές ή  επιδόματα σε δύο πρόσωπα για το ίδιο μέλος της οικογένειας δυνάμει  της νομοθεσίας του αρμοδίου κράτους και της νομοθεσίας του κράτους  στο έδαφος του οποίου κατοικούν τα μέλη της οικογένειας, το δικαίωμα  οικογενειακών παροχών ή επιδομάτων βάσει της νομοθεσίας του αρμοδίου  κράτους, αναστέλλεται κατ’εφαρμογή του άρθρου 76 του κανονισμού (ΕΟΚ)  αριθ. 1408/71, αν οι οικογενειακές παροχές ή επιδόματα οφείλονται  δυνάμει της νομοθεσίας του άλλου κράτους «λόγω της ασκήσεως  επαγγελματικής δραστηριότητας»  ότι το άρθρο 79 παράγραφος 3 του  κανονισμού (ΕΟΚ) αριθ. 1408/71 περιλαμβάνει μια ανάλογη διάταξη  σχετικά με τις παροχές στους συνταξιούχους και στα ορφανά ότι στα  άρθρα 76 και 79 παράγραφος 3 του κανονισμού (ΕΟΚ) αριθ. 1408/71 δεν  γίνεται διάκριση των παροχών ή επιδομάτων που οφείλονται λόγω άσκησης  επαγγελματικής δραστηριότητας μη μισθωτής από αυτές που οφείλονται  λόγω μιας μισθωτής επαγγελματικής δραστηριότητας ότι εξάλλου, οι  νομοθεσίες ορισμένων κρατών μελών προβλέπουν ότι οι περίοδοι  αναστολής ή διακοπής της πραγματικής επαγγελματικής δραστηριότητας,  λόγω άδειας, ανεργείας, προσωρινής ανικανότητας προς εργασία ,  απεργίας ή ανταπεργίας (lock-out), είτε εξομοιώνονται με περιόδους  επαγγελματικής δραστηριότητας για την απόκτηση του δικαιώματος  οικογενειακών παροχών ή επιδομάτων, είτε θεωρούνται σαν περίοδοι  απραξίας που οδηγούν είτε αφ’εαυτές είτε σαν συνέπεια της  προηγούμενης επαγγελματικής δραστηριότητας, στην καταβολή  οικογενειακών παροχών ή επιδομάτων ότι, για να αποφευχθούν οι  αβεβαιότητες ή οι διαφωνίες στην ερμηνεία, είναι σκόπιμο να δοθεί μια  κοινοτική διάσταση εφαρμογής της έκφρασης «λόγω της ασκήσεως  επαγγελματικής δραστηριότητας» ότι είναι σκόπιμο να καταστεί γνωστή  η έκταση εφαρμογής του όρου «επαγγελματική δραστηριότητα» που  αναφέρεται στο άρθρο 10 παράγραφος 1 του κανονισμού (ΕΟΚ) αριθ.  574/72 του Συμβουλίου της 21ης Μαρτίου 1972 ότι αν, κατά τη διάρκεια  της ίδιας περιόδου, οι οικογενειακές παροχές ή επιδόματα οφείλονται  για το ίδιο μέλος της οικογενείας, δυνάμει της νομοθεσίας ενός άλλου  κράτους μέλους σύμφωνα με την οποία η απόκτηση του δικαιώματος στις  παροχές δεν εξαρτάται από προϋποθέσεις ασφάλισης  ή απασχόλησης, το  δικαίωμα στις παροχές ή τα επιδόματα που προβλέπει η νομοθεσία του  αρμόδιου κράτους αναστέλλεται κατ’εφαρμογή του προαναφερθέντος άρθρου  10 παράγραφος 1 υπό α), όταν ο/η σύζυγος του μισθωτού εργαζομένου ή  του ανέργου μισθωτού εξασκεί μια επαγγελματική δραστηριότητα  ότι το  αναφερθέν άρθρο 10 παράγραφος 1 υπό β) περιλαμβάνει μια ανάλογη  διάταξη όσον αφορά τις παροχές στους συνταξιούχους και στα  ορφανά ότι, προκειμένου για τη σώρευση των οικογενειακών παροχών ή  επιδομάτων, το άρθρο 10 παράγραφος 1 αποσκοπεί να δώσει στην άσκηση  μιας επαγγελματικής δραστηριότητας σε ένα κράτος μέλος, όπου το  δικαίωμα στις οικογενειακές παροχές ή επιδόματα δεν απορρέει από την  άσκηση μιας τέτοιας δραστηριότητας, τα ίδια αποτελέσματα με τα κράτη  μέλη, όπου αυτό το δικαίωμα απορρέει απ’αυτήν  ότι, κατά συνέπεια, η  ερμηνεία που θα δοθεί στα άρθρα 76 και 79 παράγραφος 3 του κανονισμού  (ΕΟΚ) αριθ. 1408/71 πρέπει να ισχύει επίσης και για το άρθρο 10  παράγραφος 1 του κανονισμού (ΕΟΚ) αριθ. 574/72 Συσκεφθείσα σύμφωνα  με τους όρους που καθορίζονται στο άρθρο 80 παράγραφος 3 του  κανονισμού (ΕΟΚ) αριθ. 1408/71,ΑΠΟΦΑΣΙΖΕΙ:1. Για την εφαρμογή του  άρθρου 76 και του άρθρου 79 παράγραφος 3 του κανονισμού (ΕΟΚ) αριθ.  1408/71, θεωρούνται σαν οικογενειακές παροχές ή επιδόματα «λόγω της  ασκήσεως επαγγελματικής δραστηριότητας» οι οικογενειακές παροχές και  τα επιδόματα που καταβάλλονται: α) λόγω οιασδήποτε επαγγελματικής  δραστηριότητας, μισθωτής ή μη μισθωτής, καθώς και β) κατά την  διάρκεια μιας περιόδου κατά την οποία η δραστηριότητα αυτή έχει  ανασταλεί προσωρινά:i) λόγω ασθένειας, μητρότητας, εργατικού  ατυχήματος, επαγγελματικής ασθένειας ή ανεργίας εφόσον στις  περιπτώσεις αυτές καταβάλλεται αμοιβή ή άλλες παροχές εκτός από  συντάξεις, ήii) λόγω άδειας με αποδοχές, απεργίας ή ανταπεργίας  (lock out).2. Για την εφαρμογή του άρθρου 10 παράγραφος 1 του  κανονισμού (ΕΟΚ) αριθ. 574/72, θεωρείται ως «άσκηση επαγγελματικής  δραστηριότητας»: α) η πραγματική άσκηση επαγγελματικής  δραστηριότητας, μισθωτής ή μη μισθωτής, καθώς και β) η προσωρινή  αναστολή αυτής της δραστηριότητας:i) λόγω ασθένειας, μητρότητας,  εργατικού ατυχήματος επαγγελματικής ασθένειας ή ανεργίας, εφόσον στις  περιπτώσεις αυτές καταβάλλεται αμοιβή ή άλλες παροχές εκτός από  συντάξεις ήii) λόγω άδειας με αποδοχές, απεργίας ή ανταπεργίας (lock  out).3. Η παρούσα απόφαση αντικαθιστά την απόφαση αριθ. 84 της 22ας  Φεβρουαρίου 1973. Αρχίζει να ισχύει την πρώτη ημέρα μετά από τη  δημοσίευσή της στην Επίσημη Εφημερίδα των Ευρωπαϊκών Κοινοτήτων.Ο  Πρόεδροςτης Διοικητικής ΕπιτροπήςH. KAUPPER


title: 2006/847/ΕΚ: Απόφαση του Ευρωπαϊκού Κοινοβουλίου, της 27ης Απριλίου 2006 , σχετικά με το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2004

text:
               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/135

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2006
   σχετικά με το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2004
   (2006/847/EK)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2004 (1),

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2004 συνοδευόμενη από τις απαντήσεις του Αρχής (2),

               —

               έχοντας υπόψη τη σύσταση του Συμβουλίου, της 14ης Μαρτίου 2006 (5972/2006 — C6-0093/2006),

               —

               έχοντας υπόψη τη Συνθήκη ΕΚ και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3), συγκεκριμένα το άρθρο 185,

               —

               έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (4), και ιδίως το άρθρο 44,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5) και συγκεκριμένα το άρθρο 94,

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A6-0105/2006),

               1.

               σημειώνει τα ακόλουθα ποσά για τους λογαριασμούς της Ευρωπαϊκής Αρχής για την Ασφάλεια των Τροφίμων για τα οικονομικά έτη 2004 και 2003·
               Λογαριασμός διαχείρισης των οικονομικών ετών 2004 και 2003

                           (1000 ευρώ)

                           2004

                           2003 (6)

                           Έσοδα εκμετάλλευσης

                           20 591

                           10 171

                              Σύνολο εσόδων εκμετάλλευσης

                              20 591

                              10 171

                           Διοικητικές δαπάνες

                           Δαπάνες προσωπικού

                           - 7 564

                           - 3 213

                           Ακίνητα και σχετικές δαπάνες

                           - 4 192

                           - 781

                           Λοιπές δαπάνες

                           - 1 263

                           - 536

                           Αποσβέσεις και μειώσεις αξίας

                           - 333

                           - 204

                           Επιχειρησιακές δαπάνες

                           - 6 431

                           - 2 159

                              Σύνολο δαπανών εκμετάλλευσης

                              - 19 783

                              - 6 894

                              Κέρδος/(ζημία) εκμετάλλευσης

                              808

                              3 277

                           Χρηματοπιστωτικά έσοδα

                           0

                           1

                           Χρηματοπιστωτικά έξοδα

                           - 7

                           - 3

                              Κέρδος/(ζημία) χρηματοπιστωτικών συναλλαγών

                              - 6

                              - 2

                              Τρέχον κέρδος/(ζημία)

                              802

                              3 275

                           Έκτακτα έσοδα

                           402

                           Έκτακτα έξοδα

                           - 27

                              Έκτακτο κέρδος/(ζημία)

                              - 27

                              402

                              Αποτέλεσμα του οικονομικού έτους

                              775

                              3 677

                              Σημείωση: Τα σύνολα ενδέχεται να εμφανίζουν αποκλίσεις οφειλόμενες στις στρογγυλοποιήσεις.

               2.

               εγκρίνει το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2004·

               3.

               αναθέτει στον Πρόεδρό του να διαβιβάσει την παρούσα απόφαση στον διευθύνοντα σύμβουλο της Ευρωπαϊκής Αρχής για την Ασφάλεια των Τροφίμων, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  EE C 269 της 28.10.2005, σ. 21.

      (2)  EE C 332 της 28.12.2005, σ. 45.

      (3)  ΕΕ L 248 της 16.9.2002, σ. 1.

      (4)  ΕΕ L 31 της 1.2.2002, σ. 1. Κανονισμός όπως τροποποιήθηκε από τον κανονισμό (EΚ) αριθ. 1642/2003 (ΕΕ L 245 της 29.9.2003, σ. 4).

      (5)  ΕΕ L 357 της 31.12.2002, σ. 72. Κανονισμός όπως τροποποιήθηκε από τον κανονισμό (EΚ, Ευρατόμ) αριθ. 1261/2005 (ΕΕ L 201 της 2.8.2005, σ. 3).

      (6)   Τα στοιχεία για το οικονομικό έτος 2003 έτυχαν επανεπεξεργασίας προκειμένου να καταστούν σύμφωνα προς την αρχή της λογιστικής σε δεδουλευμένη βάση.

      Σημείωση: Τα σύνολα ενδέχεται να εμφανίζουν αποκλίσεις οφειλόμενες στις στρογγυλοποιήσεις.
    ---documentbreak---

               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/137

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2004
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2004 (1),

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2004 συνοδευόμενη από τις απαντήσεις του Αρχής (2),

               —

               έχοντας υπόψη τη σύσταση του Συμβουλίου, της 14ης Μαρτίου 2006 (5972/2006 — C6-0093/2006),

               —

               έχοντας υπόψη τη Συνθήκη ΕΚ και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3), συγκεκριμένα το άρθρο 185,

               —

               έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (4), και ιδίως το άρθρο 44,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5) και συγκεκριμένα το άρθρο 94,

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A6-0105/2006),

               A.

               λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος που έκλεισε στις 31 Δεκεμβρίου 2004 είναι αξιόπιστοι και ότι, εκτός από παρατυπίες στην πρόσληψη προσωπικού και στην ανάθεση συμβάσεων, οι υποκείμενες πράξεις, το σύνολό τους, είναι νόμιμες και κανονικές,

               Β.

               λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση από όλους τους οργανισμούς, εξαιρουμένων των ρητών επιφυλάξεων για το οικονομικό έτος 2004 που αφορούν την Ευρωπαϊκή Υπηρεσία Ανασυγκρότησης, το Ευρωπαϊκό Κέντρο για την Ανάπτυξη της Επαγγελματικής Κατάρτισης, το Ευρωπαϊκό Ίδρυμα Επαγγελματικής Εκπαίδευσης, το Ευρωπαϊκό Παρατηρητήριο των Φαινομένων Ρατσισμού και Ξενοφοβίας και την Ευρωπαϊκή Αρχή για την Ασφάλεια των τροφίμων,

               1.

               υπενθυμίζει ότι σύμφωνα με το άρθρο 185 του δημοσιονομικού κανονισμού το Κοινοβούλιο χορηγεί απαλλαγή για την εκτέλεση των προϋπολογισμών των οργανισμών οι οποίοι δημιουργούνται από τις Κοινότητες, διαθέτουν νομική προσωπικότητα και λαμβάνουν επιχορηγήσεις που χρηματοδοτούνται από τον προϋπολογισμό· επισημαίνει ωστόσο ότι δεν χρηματοδοτούνται πλήρως ή και εν μέρει όλοι αυτοί οι οργανισμοί μέσω επιχορηγήσεων από τον προϋπολογισμό· τονίζει ότι η απόφαση περί απαλλαγής καλύπτει επομένως τόσο τη χρηματοδότηση από τον προϋπολογισμό όσο και τη χρηματοδότηση εκτός προϋπολογισμού αυτών των οργανισμών· θεωρεί απαράδεκτο ότι μερικοί από τους οργανισμούς που έχουν ιδρυθεί από την Ένωση είναι υπόλογοι για τη δαπάνη εσόδων από πηγές εκτός του προϋπολογισμού ενώ άλλοι οργανισμοί που δεν λαμβάνουν επιδότηση από τον προϋπολογισμό δεν είναι υπόλογοι· επιβεβαιώνει την αρχή σύμφωνα με την οποία όλοι οι κοινοτικοί οργανισμοί, είτε επιχορηγούνται είτε όχι, υπόκεινται στη χορήγηση απαλλαγής από το Κοινοβούλιο, ακόμη και όταν, δυνάμει των ιδρυτικών κειμένων τους, παρεμβαίνει στο επίπεδο αυτό και κάποια άλλη αρχή αρμόδια για την απαλλαγή και πιστεύει ότι είναι αναγκαία η αναθεώρηση όλων των κειμένων που αντίκεινται στην αρχή αυτή·

               2.

               θεωρεί πολύτιμο τον πίνακα 1 της έκθεσης του Ελεγκτικού συνεδρίου που εισήχθη για πρώτη φορά κατά την διαδικασία απαλλαγής 2003, ο οποίος συνοψίζει τις εξουσίες και αρμοδιότητες, τη διοίκηση, τους πόρους, τις δραστηριότητες της Αρχής και τις υπηρεσίες που αυτή παρέχει· σημειώνει ότι οι πληροφορίες που περιέχονται στον πίνακα 1 δίδονται από την Αρχή· ζητεί από το Ελεγκτικό Συνέδριο να επαληθεύσει τα περιεχόμενα του πίνακα 1·

               3.

               εμμένει ότι παράλληλα προς τη δαπάνη των πόρων κατά τρόπο ορθό οι εξαρτημένες υπηρεσίες πρέπει επίσης να προσπαθούν να δαπανούν τους πόρους κατά τον αποτελεσματικότερο δυνατόν τρόπο· καλεί το Ελεγκτικό Συνέδριο να εξετάσει τη δυνατότητα να επεκτείνει τις ειδικές ετήσιες εκθέσεις του στους εξαρτημένους οργανισμούς για να περιλάβει εξέταση των επιδόσεων και των επιτεύξεων των στόχων· στο πλαίσιο αυτό, και ακολουθώντας τα ψηφίσματά του σχετικά με την απαλλαγή του 2003, το Κοινοβούλιο επιμένει ότι θα πρέπει να ληφθούν υπόψη τα εξής: πρέπει να αποφευχθεί, στο μέτρο του δυνατού, η αλληλεπικάλυψη του έργου των οργανισμών, είναι αναγκαία η αποσαφήνιση των μέτρων που έχουν σχεδιασθεί για τη βελτίωση της διαφάνειας και της επικοινωνίας με τους πολίτες, ενώ, ταυτόχρονα, η Κοινότητα θα πρέπει να αναλάβει θετική δράση σε όλα τα επίπεδα όσον αφορά τις προσλήψεις, την κατάρτιση και την ανάθεση αρμοδιοτήτων·

               4.

               σημειώνει ότι οι κοινοτικοί οργανισμοί δεν έχουν πάντοτε καλή εικόνα ή θετική αντιμετώπιση από τον τύπο και ότι πολλοί από αυτούς δεν αξίζουν αυτή την αρνητική αντιμετώπισή τους· υπογραμμίζει ότι αυτό θα πρέπει να γίνει γνωστό στους πολίτες της ΕΕ και ότι θα πρέπει να χρησιμοποιηθεί κάθε κατάλληλο μέσον ώστε να εξηγούνται, κάθε φορά που είναι αναγκαίο, οι λόγοι ύπαρξης και τα επιτεύγματα των κοινοτικών οργανισμών· καλεί την Επιτροπή να δραστηριοποιηθεί προς την κατεύθυνση αυτή, με όποιον τρόπο κρίνει αναγκαίο·

               5.

               σημειώνει ότι η διεύρυνση της Ευρωπαϊκής Ένωσης το 2004 επηρέασε με πολλούς τρόπους τις δομές και τις λειτουργικές ρυθμίσεις των κοινοτικών οργανισμών και ότι πολλοί από τους οργανισμούς αυτούς επισημαίνουν τις συνέπειες αυτές στις εκθέσεις δραστηριοτήτων τους, συγκεντρώνοντας ιδιαίτερα την προσοχή τους στην αύξηση του αριθμού των διοικητικών υπαλλήλων· καλεί την Επιτροπή να αξιολογήσει τα πραγματικά ή υποτιθέμενα προβλήματα και να προτείνει τις απαιτούμενες ρυθμιστικές αλλαγές·

               6.

               σημειώνει ότι η Επιτροπή έχει δεσμευθεί να προωθήσει την εναρμόνιση του τρόπου με τον οποίο παρουσιάζονται οι εκθέσεις δραστηριοτήτων που αφορούν τις γενικές διευθύνσεις της· ζητεί να προωθηθεί ο ίδιος στόχος όσον αφορά τις εκθέσεις δραστηριοτήτων των κοινοτικών οργανισμών, οι οποίες παρουσιάζουν σημαντικές διαφοροποιήσεις, όσον αφορά το περιεχόμενό τους· καλεί την Επιτροπή να επισημάνει στους κοινοτικούς οργανισμούς ποιες πληροφορίες και δείκτες δραστηριοτήτων θα πρέπει να περιλαμβάνουν στις εκθέσεις τους·

               7.

               λαμβάνει υπό σημείωση τις παρατηρήσεις του Ελεγκτικού Συνεδρίου σχετικά με τις ανωμαλίες όσον αφορά τις δηλώσεις των κυρίων διατακτών επί των οποίων βασίζονται εν μέρει οι μεταφορές πιστώσεων· εκφράζει την ικανοποίησή του για το γεγονός ότι η Αρχή διαβεβαίωσε ότι το σύστημα που έχει ως στόχο να ενημερώνει τον υπόλογο σχετικά με τις δαπάνες θα καταστεί πιο ακριβές και αξιόπιστο·

               8.

               εκφράζει την απογοήτευσή του για το γεγονός ότι το Ελεγκτικό Συνέδριο ανακάλυψε και πάλι ανωμαλίες στην εφαρμογή των κανόνων σχετικά με την πρόσληψη προσωπικού· προτρέπει την Αρχή να εφαρμόζει με περισσότερη διαφάνεια τους κανόνες σχετικά με τις διαδικασίες επιλογής· με ικανοποίηση σημειώνει ότι η Αρχή διαβεβαιώνει ότι οι διαδικασίες επιλογής και οι αποφάσεις σχετικά με τις προσλήψεις ενισχύθηκαν ώστε να βελτιωθεί η διαφάνεια· προτρέπει την Αρχή να συνεχίσει τις προσπάθειές της για βελτίωση της κανονικότητας των διαδικασιών πρόσληψης προσωπικού·

               9.

               εκφράζει ανησυχίες για τις παρατυπίες που επεσήμανε το Ελεγκτικό Συνέδριο στις διαδικασίες ανάθεσης συμβάσεων· επιδοκιμάζει τα μέτρα που έλαβε η Αρχή με σκοπό την αποφυγή τέτοιων προβλημάτων στο μέλλον· προτρέπει την Αρχή να βελτιώσει με κάθε τρόπο τη διαφάνεια των αποφάσεών της σχετικά με την ανάθεση συμβάσεων για να αποφευχθεί κάθε υποψία μεροληψίας και για να βελτιωθεί η διαφάνεια, όπως τόνισε το Ελεγκτικό Συνέδριο·

               10.

               επισημαίνει ότι το 2004 ήταν το δεύτερο επιχειρησιακό έτος της Αρχής· υπενθυμίζει ότι, λόγω της καθυστέρησης στη λήψη απόφασης στο Συμβούλιο σχετικά με τη μόνιμη έδρα της, η Αρχή συνέχισε τη λειτουργία της υπό προσωρινές συνθήκες·

               11.

               επισημαίνει ότι η Αρχή δεν κατάφερε να συμπληρώσει το οργανόγραμμά της, κυρίως λόγω της αναγγελθείσας μεταφοράς της στην Πάρμα το 2005· θεωρεί, επομένως, λογικό, ότι με λιγότερο προσωπικό δεν ήταν δυνατή η υλοποίηση όλων των ενεργειών που προβλέπονταν στον επιχειρησιακό προϋπολογισμό·

               12.

               εκφράζει την ικανοποίησή του για την πλήρη εκτέλεση των πιστώσεων ανάληψης υποχρεώσεων τόσο στον επιχειρησιακό όσο και στο διοικητικό προϋπολογισμό·

               13.

               επιμένει όπως η Αρχή δρα σύμφωνα με το άρθρο 14, παράγραφος 4, του Κανονισμού (ΕΚ) αριθ. 178/2002, ειδικά όσον αφορά τις πιθανές βραχυπρόθεσμες και μακροπρόθεσμες επιπτώσεις των νέων τροφίμων όπως οι ΓΤΟ στην υγεία των καταναλωτών·

               14.

               καλεί την Επιτροπή να βοηθήσει τους οργανισμούς να ακολουθήσουν όσο το δυνατόν πιο στενά το σχέδιο εργασίας που συμφωνήθηκε για το επερχόμενο έτος επιτρέποντας το σωστό σχεδιασμό και εκτέλεση των δραστηριοτήτων και ειδικότερα την αποφυγή σημαντικών, της τελευταίας στιγμής αλλαγών στον φόρτο εργασίας·

               15.

               ζητεί από την Επιτροπή να βελτιώσει τις συνέργειες μεταξύ οργανισμών καθιστώντας τη συνεργασία αποδοτικότερη, αποφεύγοντας την αλληλεπικάλυψη προσπαθειών και αντιμετωπίζοντας τις αδυναμίες, ιδίως όσον αφορά κοινούς τομείς όπως η κατάρτιση, η διεξοδική εκτέλεση των κοινοτικών πολιτικών, η χρήση των πλέον πρόσφατων συστημάτων διαχείρισης και η επίλυση προβλημάτων που έχουν σχέση με την ορθή διαχείριση του προϋπολογισμού.

      (1)  EE C 269 της 28.10.2005, σ. 21.

      (2)  EE C 332 της 28.12.2005, σ. 45.

      (3)  ΕΕ L 248 της 16.9.2002, σ. 1.

      (4)  ΕΕ L 31 της 1.2.2002, σ. 1. Κανονισμός όπως τροποποιήθηκε από τον κανονισμό (EΚ) αριθ. 1642/2003 (ΕΕ L 245 της 29.9.2003, σ. 4).

      (5)  ΕΕ L 357 της 31.12.2002, σ. 72. Κανονισμός όπως τροποποιήθηκε από τον κανονισμό (EΚ, Ευρατόμ) αριθ. 1261/2005 (ΕΕ L 201 της 2.8.2005, σ. 3).